ห่วงแบงก์รัฐสั่งทำประกันคุ้มครองหนี้
&nbsp;
21 ส.ค. 2554

โพสต์ทูเดย์ — รมว.คลัง เล็งทำประกันชีวิตลูกหนี้นอกระบบ
แหล่งข่าวจากกระทรวงการคลัง เปิดเผยว่า นายกรณ์ จาติกวณิช รมว.คลัง ต้องการให้สถาบันการเงินของรัฐทำประกันชีวิตให้ลูกหนี้นอกระบบ กรณีที่ลูกหนี้เสียชีวิตขึ้นมาจะได้มีบริษัทประกันเข้ามารับภาระชำระหนี้แทน
นอกจากนั้น ได้ให้นโยบายธนาคารของรัฐหาทางแก้ไขหนี้นอกระบบในระยะยาว โดยการปล่อยกู้เพิ่มให้กับลูกหนี้นอกระบบที่เข้ามาอยู่ในระบบเพิ่มเติม เพื่อไม่ให้กลับไปเป็นลูกหนี้นอกระบบอีก ซึ่งการให้กู้เพิ่มจะให้กับลูกหนี้ที่มีประวัติการชำระเงินดีมาอย่างน้อย 1 ปี หากต้องการกู้เพิ่มธนาคารของรัฐจะให้อีก 50% ของเงินที่ผ่อนชำระในรอบ 1 ปีนั้น 
รมว.คลัง ยังให้เพิ่มจุดในการชำระหนี้ผ่านไปรษณีย์ และเคาน์เตอร์เซอร์วิสต่างๆ เช่น ในเซเว่นอีเลฟเว่น